ศึกสุดท้ายของเธอกับผมคือจุดเริ่มต้นของโลกใบใหม่

หรือย่อว่า
เป็นซีรีส์ไลต์โนเวลญี่ปุ่นเขียนโดย Kei Sazane และวาดภาพประกอบโดย อาโอะ เนโกนาเบะ สำนักพิมพ์ฟูจิมิ โชโบ ภายใต้บริษัทคาโดกาวะคอร์เปอเรชันได้ตีพิมพ์ไลต์โนเวลภายใต้แบรนด์ ฟูจิมิ แฟนตาเซีย บุงโกะ ตีพิมพ์ไปแล้วจำนวน 16 เล่มและรวมเรื่องสั้นอีก 3 เล่มตั้งแต่เดือนพฤษภาคม พ.ศ. 2560 มังงะที่ดัดแปลงโดยโอกามะ ได้รับการตีพิมพ์ในนิตยสาร Young Animal ของฮากุเซนชะ ตั้งแต่เดือนพฤษภาคม พ.ศ. 2561 จนถึง เดือนมีนาคม พ.ศ. 2564 ซีรีส์อนิเมะทางโทรทัศน์ที่ดัดแปลงโดยสตูดิโอซิลเวอร์ลิงก์ ออกอากาศตั้งแต่เดือนตุลาคมจนถึงเดือนธันวาคม พ.ศ. 2563 ฤดูกาลที่ 2 โดยสตูดิโอซิลเวอร์ลิงก์และสตูดิโอพาเลท เรื่มออกอากาศในเดือนกรกฎาคม พ.ศ. 2567 แต่ประสบความล่าช้าในการผลิตและต้องออกอากาศซ้ำในเดือนเมษายน พ.ศ. 2568

**ตัวละคร**

**ตัวละครหลัก**
 อิสกา (イスカ)
 พากย์เสียงโดย ยูซูเกะ โคบายาชิ, เจสัน ลีเบรชท์
 ผู้นำอย่างไม่เป็นทางการของหน่วยที่ 907 ของจักรวรรดิสวรรค์และนักดาบที่ไม่มีใครเทียบได้ซึ่งใช้ดาบดวงดาวสีดำและสีขาวที่สามารถลบล้างเวทมนตร์ได้เกือบทุกประเภท เมื่ออายุ 16 ปี เขาได้รับการยอมรับว่าเป็นสาวกนักบุญที่อายุน้อยที่สุดในประวัติศาสตร์ของจักรวรรดิ อย่างไรก็ตาม ด้วยเหตุผลที่ไม่สามารถอธิบายได้ เขาได้ปล่อยแม่มดคนหนึ่งที่ถูกคุมขังอยู่ในเรือนจำของจักรวรรดิให้เป็นอิสระ ส่งผลให้เขาถูกปลดออกจากตำแหน่ง และถูกจำคุกเป็นเวลาหนึ่งปีเพื่อเป็นการลงโทษ ตอนนี้ผู้นำของจักรวรรดิได้ให้โอกาสเขาได้รับอิสรภาพอีกครั้ง หากเขาฆ่าแม่มดสายเลือดบริสุทธิ์ตนหนึ่ง อย่างไรก็ตาม อิสกาพยายามหาทางยุติสงครามที่กำลังดำเนินอยู่โดยไม่เกิดการนองเลือดอีกต่อไป

**สื่อ**

**ไลต์โนเวล**
ศึกสุดท้ายของเธอกับผมคือจุดเริ่มต้นของโลกใบใหม่เขียนโดยเค ซาซาเนะ และวาดภาพโดยอาโอะ เนโกนาเบะ ไลต์โนเวลเล่มแรกตีพิมพ์เมื่อวันที่ 20 พฤษภาคม พ.ศ. 2560 โดยฟูจิมิ โชโบภายใต้สำนักพิมพ์ฟูจิมิ แฟนตาเซีย บุนโกะ ณ เดือนมิถุนายน พ.ศ. 2566 มีการตีพิมพ์ไปแล้วจำนวน 15 เล่มและคอลเลกชันเรื่องสั้นจำนวน 3 เรื่อง ซีรีส์ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์

**มังงะ**
มังงะที่ดัดแปลงมาจากซีรีส์นี้วาดโดยโอคามะ ได้รับการตีพิมพ์ในนิตยสาร Young Animal ของฮาคุเซนชะ ตั้งแต่วันที่ 11 พฤษภาคม พ.ศ. 2561 จนถึง 12 มีนาคม พ.ศ. 2564 ได้รับการรวมรวมตีพิมพ์ (ทังโกบง) ทั้งสิ้น 7 เล่ม ตั้งแต่วันที่ 26 ธันวาคม พ.ศ. 2561 จนถึงวันที่ 28 เมษายน พ.ศ. 2564

**อนิเมะ**
ได้รับการประกาศดัดแปลงเป็นอนิเมะซีรีส์โทรทัศน์ในงาน "Fantasia Bunko Dai Kanshasai 2019" เมื่อวันที่ 20 ตุลาคม พ.ศ. 2562 ซีรีส์นี้ทำโดยสตูดิโอซิลเวอร์ลิงก์ และกำกับโดยชิน โอนุมะ และมิไร มินาโตะ โดยมีเคนโตะ ชิโมยามะเป็นผู้แต่งองค์ประกอบซีรีส์ และคาโอริ ซาโต้ เป็นผู้ออกแบบตัวละครและหัวหน้าผู้กำกับแอนิเมชั่น  เซมะ อิวาฮาชิ, เรียวตะ โทมูระและ ริวอิจิโระ ฟุจินากะจาก Elements Garden เป็นผู้แต่งเพลงประกอบให้กับซีรีส์นี้ ซีรีส์นี้ออกอากาศตั้งแต่วันที่ 7 ตุลาคมถึง 23 ธันวาคม พ.ศ. 2563 ทางช่อง AT-X และช่องอื่น ๆ คาโอริ อิชิฮาระร้องเพลงเปิดชื่อเพลง "Against" ขณะที่โซระ อามามิยะแสดงเพลงปิด 
ภาคต่อได้รับอนุมัติเมื่อวันที่ 1 ตุลาคม พ.ศ. 2564 ซึ่งต่อมาถูกเปิดเผยว่าเป็นซีซั่นที่สอง ฤดูกาลที่ 2 จะสร้างโดยสตูดิโอซิลเวอร์ลิงก์และสตูดิโอพาเลท และกำกับโดยยูกิ อินาบะ โดยสตูดิโอพาเลทได้รับเครดิตในการแต่งซีรีส์ คาโอริ โยชิฮาระออกแบบตัวละคร และ Elements Garden เป็นผู้แต่งเพลง แต่เดิมกำหนดออกอากาศไว้ในปี พ.ศ. 2566 แต่ต่อมาเกิดความล่าช้า ซีรีส์นี้เริ่มออกอากาศในวันที่ 10 กรกฎาคม พ.ศ. 2567 AliA จะร้องเพลงเปิดชื่อ , ในขณะที่ Sizuk จะร้องเพลงปิดชื่อ "Para Bellum" พลัส มีเดีย เน็ตเวิร์ค เอเชียได้รับลิขสิทธิ์ซีรีส์นี้ในเอเชียตะวันออกเฉียงใต้และออกอากาศทางช่องอนิพลัส เอเชีย
เมื่อวันที่ 6 สิงหาคม พ.ศ. 2567 มีการประกาศว่าตั้งแต่ตอนที่ 5 เป็นต้นไปของฤดูกาลที่ 2 จะถูกเลื่อนออกไปอย่างไม่มีกำหนด สาเหตุที่ได้เลื่อนออกไปคือเพื่อรักษาคุณภาพการผลิต และได้ตัดสินใจที่จะออกอากาศตอนที่เลือกจากฤดูกาลที่ 1 ในสัปดาห์ที่เหลือของช่วงเวลาออกอากาศแทน เมื่อวันที่ 7 มีนาคม พ.ศ. 2568 มีการประกาศว่าฤดูกาลที่สองจะออกอากาศอีกครั้งในวันที่ 10 เมษายน พ.ศ. 2568 โดยจะมีตอนใหม่ตอนแรกในวันที่ 8 พฤษภาคมในปีเดียวกัน

**รายชื่อตอน**

**= ฤดูกาลที่ 1 (พ.ศ. 2563) =**

**= ฤดูกาลที่ 2 (พ.ศ. 2567-2568) =**

**ดูเพิ่ม**
 เกมอัจฉริยะ คนปะทะเทพ อีกหนึ่งซีรีส์ไลต์โนเวลโดยผู้เขียนเดียวกัน- โลกคู่ขนานกับตำนานวีรบุรุษที่ถูกลืม อีกหนึ่งซีรีส์ไลต์โนเวลโดยผู้เขียนเดียวกัน

**หมายเหตุ**

**อ้างอิง**

**แหล่งข้อมูลอื่น**
 เว็บไซต์อย่างเป็นทางการของไลต์โนเวล ja- name=เว็บไซต์อย่างเป็นทางการของไลต์โนเวล th- เว็บไซต์ทางการของอนิเมะ ja- 21775
หมวดหมู่:นิยายญี่ปุ่นที่ตีพิมพ์ในปี พ.ศ. 2560
หมวดหมู่:มังงะที่ตีพิมพ์ในปี พ.ศ. 2561
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2563
หมวดหมู่:อนิเมะและมังงะที่สร้างจากไลต์โนเวล
หมวดหมู่:การ์ตูนญี่ปุ่นแนวจินตนิมิต
หมวดหมู่:แฟรนไชส์ของคาโดกาวะโดวังโงะ
หมวดหมู่:ไลต์โนเวล
หมวดหมู่:มังงะของสำนักพิมพ์ฮาคุเซนชะ
หมวดหมู่:การ์ตูนญี่ปุ่นแนววีรคติ
หมวดหมู่:การ์ตูนญี่ปุ่นแนวเซเน็ง
หมวดหมู่:ซิลเวอร์ลิงก์
หมวดหมู่:ฟีนิกซ์ (สำนักพิมพ์)
หมวดหมู่:อนิพลัส